钦定古今图书集成/明伦汇编/官常典/第101卷 > 镇康王恬焯 安庆王恬爖
## 钦定古今图书集成/明伦汇编/官常典/第101卷 > 镇康王恬焯 安庆王恬爖

按《明外史沈简王传》，镇康王恬焯、安庆王恬爖，皆宪
王引栘子，而宣王恬烄弟也。穆宗时皆以孝义旌。
按《藩献记》，镇康王恬焯、安庆王恬爖皆以文行著名，
隆庆二年，各赐敕奖励。

按《列朝诗集》：镇康王讳恬焯，号西岩，沈宪王五子，穆
宗敕褒曰孝义纯良。王有《题瞻云楼》诗云：“江楼悬树
杪，山色到窗中。”陪国主谒茔云：“仗划浮云破，旗冲过
鸟翻。”谢茂秦亟称之。安庆王讳恬爖，沈宪王七子，号
西池道人，穆宗敕褒曰“孝敬经济”，有《嘉庆集》。此诗亦
谢茂秦所赏也。